Document ID: 32009D0076

PADOMES LĒMUMS
(2009. gada 20. janvāris),
ar ko attiecībā uz Bank Ċentrali ta' Malta/Central Bank of Malta groza Lēmumu 1999/70/EK par dalībvalstu centrālo banku ārējiem revidentiem
(2009/76/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumam pievienoto Protokolu par Eiropas Centrālo banku sistēmas un Eiropas Centrālās bankas statūtiem un jo īpaši tā 27. panta 1. punktu,
ņemot vērā Eiropas Centrālās bankas Ieteikumu ECB/2008/19 (2008. gada 5. decembris) Eiropas Savienības Padomei par Maltas Centrālās bankas ārējiem revidentiem (1),
tā kā:
(1)
Eiropas Centrālās bankas (ECB) un Eurosistēmas valstu centrālo banku pārskatus revidē neatkarīgi ārējie revidenti, kurus ieteikusi ECB Padome un apstiprinājusi Eiropas Savienības Padome.
(2)
Bank Ċentrali ta' Malta/Central Bank of Malta pašreizējā ārējā revidenta pilnvaras beigsies pēc 2008. finanšu gada revīzijas pabeigšanas. Tādēļ jāieceļ ārējais revidents laikposmam, kas sākas 2009. finanšu gadā.
(3)
Eiropas Centrālās bankas Padome ir ieteikusi par ārējo revidentu no 2009. līdz 2013. finanšu gadam izvēlēties KPMG.
(4)
Būtu jāievēro ECB Padomes ieteikums un atbilstīgi jāgroza Padomes Lēmums 1999/70/EK (2),
IR NOLĒMUSI ŠĀDI.
1. pants
Lēmuma 1999/70/EK 1. panta 15. punktu aizstāj ar šādu punktu:
“15. Ar šo par Bank Ċentrali ta' Malta/Central Bank of Malta ārējo revidentu no 2009. līdz 2013. finanšu gadam apstiprināts KPMG.”
2. pants
Šo lēmumu dara zināmu ECB.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2009. gada 20. janvārī

Labels: 2
18
9
4